open-index/open-wikipedia-markdown huggingface dataset:
Valvomo

**Valvomo** foi unha banda finlandesa de Helsinqui e Espoo. A banda é especialmente coñecida pola súa canción de 2006 "Mikä kesä?", que se converteu nun éxito do verán e permaneceu no alto da lista oficial de singles de Finlandia durante sete semanas.

Algúns membros da banda actuaron baixo nomes artísticos, por exemplo o baixista Markiisi, tamén coñecido como Markus Lindén é coñecido tamén como ilustrador independente e ten feito xunto con Teiska, de nome real Jaakko Teittinen, a serie de libros de Pentti Hirvonen.  Eles teñen antecedentes nalgunhas formacións anteriores.. Setä, nome co que era coñecido Alex Keskitalo, e Ville Sjöblom formaron parte tamén da banda de rock progresivo Overhead. Keskitalo foi cantante e frautista da banda dende o ano 2000.. 

Keskitalo traballa como programador nun despacho de avogados e fai música para o caixón do seu escritorio para o seu propio pracer. e corista no álbum *Julius Caesarin anatomia* de Joose Keskitalo.

## Membros 
* Alex "Setä" Keskitalo: voz
* Jaakko "Teiska" Teittinen: guitarra
* Ville Sjöblom: batería
* Markus "Markiisi" Lindén: baixo

## Discografía 
### Álbums 
* *Heitä ensimmäinen kivi* (2006)
* *Toivo* (2008)

### Singles 
* *Ovi ois* (2006)
* *Mikä kesä?* (2006)
* *Ensimmäinen kaiken ottaa* (promo, 2006)
* *Tiistai* (promo, 2007)
* *Soo Soo* (promo, 2008)
* *Matkaan* (promo, 2008)

### EPs 
* *Promo-CD* (demo-EP, 2005)
* *Kesä-promo* (demo-EP, 2005)

## Notas 
## Véxase tamén 
### Ligazóns externas 
* Sitio web arquivado de Valvomo
Evangelion: 2.0 You Can (Not) Advance

é un filme xaponés de 2009 de animación e ciencia ficción escrito e dirixido por Hideaki Anno. É o segundo título da tetraloxía *Rebuild of Evangelion*, baseada na serie de televisión *Neon Genesis Evangelion*. Foi producido e distribuído polo Studio Khara de Hideaki Anno en colaboración con Gainax.

O filme continúa a historia de *Evangelion: 1.0 You Are (Not) Alone*, con Shinji Ikari no papel principal como o piloto dun dos xigantescos Evangelion como parte da loita continua de NERV contra as misteriosas criaturas coñecidas como Anxos. Aínda que reproduce moitas escenas e elementos da trama da serie orixinal, o filme tamén introduce outras novas, incluíndo criaturas de deseño novo e personaxes novos, como Mari Illustrious Makinami, e integra tecnoloxía CG 3D. O seu final facilita a transición aos importantes cambios na historia orixinal que se relatan no terceiro filme, *Evangelion: 3.0 You Can (Not) Redo*.

## Personaxes
Rebuild of Evangelion

***Rebuild of Evangelion***, tamén coñecido no Xapón e en Amazon Prime Video como , é unha serie de filmes de animación que contan de novo a historia da serie de televisión anime *Neon Genesis Evangelion*, producida por Studio Khara. Hideaki Anno actuou como escritor e director xeral do proxecto, con Kazuya Tsurumaki e Masayuki como directores dos filmes. Yoshiyuki Sadamoto, Ikuto Yamashita e Shirō Sagisu volveron achegar os deseños de personaxes, deseños mecánicos e música, respectivamente.

É unha tetraloxía que emprega animación dixital, algo de animación 3D CG, e ofrece novas escenas, escenarios e personaxes, cunha conclusión completamente nova na cuarta e última película. Outra intención declarada da serie é que sexa máis accesible para os non seareiros do que o foron as series de televisión e os filmes orixinais.

## Títulos 
## Notas
Tassili n'Ajjer

'''Tassili n'Ajjer'* (en bérber: *Tassili n Ajjer'', en ) é un parque nacional no deserto do Sáhara, que se atopa nunha vasta chaira no sueste de Alxeria. Tendo unha das agrupacións máis importantes de arte de cova prehistórica no mundo, e cubrindo unha área de máis que 72.000 km², Tassili n'Ajjer foi incluído na lista de Patrimonio da Humanidade da UNESCO en 1982 por Gonde Hontigifa.

## Notas 
## Véxase tamén 
### Bibliografía 
* Bahn, Paul G. (1998) *The Cambridge Illustrated History of Prehistoric Art* Cambridge, Cambridge University Press.
* Bradley, R (2000) *An archaeology of natural places* Londres, Routledge.
* Bruce-Lockhart, J e Wright, J (2000) ''Difficult and Dangerous Roads: Hugh Clapperton's Travels in the Sahara and Fezzan 1822-1825*
* Chippindale, Chris and Tacon, S-C (eds) (1998) *The Archaeology of Rock Art* Cambridge, Cambridge University Press.
* Clottes, J. (2002): *World Rock Art*. Los Angeles: Getty Publications.
* Coulson, D e Campbell, Alec (2001) *African Rock Art: Paintings and Engravings on Stone* New York, Harry N Abrams.
* Frison-Roche, Roger  (1965) *Carnets Sahariens* París, Flammarion
* Holl, Augustin F.C. (2004) *Saharan Rock Art, Archaeology of Tassilian Pastoralist Icongraphy*
* Lajoux, Jean-Dominique (1977) *Tassili n'Ajjer: Art Rupestre du Sahara Préhistorique* París, Le Chêne.
* Lajoux, Jean-Dominique (1962), *Merveilles du Tassili n'Ajjer* (*The rock paintings of Tassili* in translation), Le Chêne, París.
* Le Quellec, J-L (1998) *Art Rupestre et Prehistoire du Sahara. Le Messak Libyen* París: Editions Payot et Rivages, Bibliothèque Scientifique Payot.
* Lhote, Henri (1959, reprinted 1973) *The Search for the Tassili Frescoes: The story of the prehistoric rock-paintings of the Sahara* Londres.
* Lhote, Henri (1958, 1973, 1992, 2006) *À la découverte des fresques du Tassili*, Arthaud, París.
* Mattingly, D (ed) (forthcoming) *The archaeology of the Fezzan*.
* Muzzolini, A (1997) "Saharan Rock Art", in Vogel, J O (ed) *Encyclopedia of Precolonial Africa* Walnut Creek: 347-353.
* Van Albada, A. e Van Albada, A.-M. (2000): *La Montagne des Hommes-Chiens: Art Rupestre du Messak Lybien* París, Seuil.
* Whitley, D S (ed) (2001) *Handbook of Rock Art Research'' New York: Altamira Press.
José Sendón Sendón

**José Sendón Sendón**, nado en Carnota cara a 1913 e finado no mesmo concello en abril de 2000, foi un político galego.

## Traxectoria 
Mariñeiro, veciño de Muros en 1936. Co golpe de Estado do 18 de xullo de 1936 fuxiu e agochouse. A policía franquista sinalouno como un dos fuxidos na evasión dos bous Santa Eulalia e Santa Rosa. Foi xulgado na Coruña por rebelión militar e declarado en rebeldía. Estivo fuxido no Monte Pindo durante 10 anos. Logo da morte de Franco foi presidente do comité local do PSdeG-PSOE de Carnota. Recibiu unha homenaxe do PSdeG-PSOE en xullo de 1993. Finou en Carnota en abril de 2000.

## Notas
Franco Chiesa

**Franco Chiesa**, nado en Tesino o 31 de agosto de 1921 e finado o 5 de xaneiro de 1998, foi un numismático suízo.

## Traxectoria 
### Primeiros anos e inicios como empresario 
Nado en Tesino o 31 de agosto de 1921, a finais da década de 1930 marchou a Basilea, onde o seu pai traballaba como albanel. Alí dedicouse ao sector da metalurxia e creou a súa propia empresa en 1940. Logo da parada da segunda guerra mundial, o seu negocio en Pratteln, Basilea, converteuse nunha industria de referencia no ámbito da chatarra.

### Dedicación á numismática 
Chiesa amosou unha inquedanza intelectual cara ás civilizacións clásicas dun xeito autodidacta, e comezou a ser asiduo en cursos e conferencias sobre arte antiga na Universidade de Basilea. O seu interese focalizábase na arqueoloxía e, sobre todo, na numismática, ámbito no que se converteu un esperto na moeda da Antiga Grecia e da Antiga Roma.

Franco Chiesa faleceu o 5 de xaneiro de 1998 e ese mesmo ano a súa figura foi homenaxeada coa publicación dun volume colectivo, por parte do Círculo Numismático de Ticino, titulada *Contributi numismatici in ricordo di Franco Chiesa (1921-1998)*.

## Recoñecementos 
* (1993). Premio Otto Paul Wenger, da Asociación de Numismáticos Profesionais Suízos.

## Publicacións 
Ademais de diversos artigos publicados en revistas numismáticas da súa época, Chiesa foi autor de varios traballos monográficos, dos que a seguir se escolman algún dos máis representativos:

* (1970). *Piccola guida per il collezionista di monete*. Ed. Numismatica Aretusa, Lugano.
* (1977). *Sintesi sulle monete e la monetazione nel tempo*. Ed. Numismatica Aretusa, Lugano.
* (1991). *La Zecca di Bellinzona*. Ed. Società Bancaria Ticinese, Bellinzona. ISBN 9788877130099

## Notas 
## Véxase tamén 
### Bibliografía 
* Staffieri, G. M. (1998). "Franco Chiesa (31.8.1921-5.1.1998) in memoriam". En *Gazzetta numismatica svizzera*. 48-49. Páxinas 22-23.
Norespermidina

A **norespermidina** é unha poliamina de similar estrutura á da máis común espermidina. Aínda que a espermidina se sabe que aparece de forma natural nalgunhas especies de plantas, bacterias, e algas, non se coñece a súa existencia en seres humanos.

Investígase a norespermidina para o seu uso como medicamento contra o cancro.

## Notas
Frank Sternberg

**Frank Sternberg**, nado en Berlín o 13 de decembro de 1912 e finado en Männedorf, Zürich, o 21 de xuño de 1994, foi un comerciante numismático alemán establecido en Suíza.

## Traxectoria 
Sternberg naceu en Berlín en 1912. Ao ser sobriño de Behrendt Pick, director do gabinete numismático da biblioteca ducal de Gotha, Sternberg tivo unha estreita relación co mundo da moeda desde a súa infancia.

Entre 1931 e 1936 cursou os seus estudos de Dereito e de Numismática na Universidade Humboldt de Berlín, con Kurt Regling. Durante eses anos traballou tamén como asistente científico no comercio numismático *Robert Ball Nachf*, de Berlín.

## Notas 
## Véxase tamén 
### Bibliografía 
* Hurter, S. (1994). "Frank Sternberg, 1912-1994". En *Gazzetta numismatica svizzera*. Nº 174. Páxina 57.
Petróglifos de Ghorghalado

Os **petróglifos de Ghorghalado** son un conxunto de máis de 350 motivos gravados rupestres da Idade de Bronce situados na parroquia das Eiras (O Rosal).

## Descrición
O conxunto arqueolóxico ten 350 gravados reunidos en pequenos grupos, que forman diversas composicións xeométricas e abstractas aproveitando as fendas e as irregularidades da roca esquistósica na que están labrados para ordenar a disposición. Son recorrentes os círculos concéntricos, algúns con cazoleta; tamén as formas cuadrangulares e ovaladas e as liñas. En 2015, o Concello do Rosal, xunto coa Deputación de Pontevedra, a Dirección Xeral de Patrimonio e a comunidade de montes das Eiras escavaron este xacemento que se atopaba enterrado e cuberto de vexetación e que constitúe o primeiro petróglifo que se desenterrou en Galicia para a súa recuperación.

## Notas 
## Véxase tamén
### Ligazóns externas
* *Plan Xeral de Ordenación Municipal do Rosal*  (PXOMR), Catálogo de bens culturais-nºde ficha X_026 (Tomo V de bens culturais)
Observatorio espacial

Un **observatorio espacial** ou **telescopio espacial** é un telescopio no espazo exterior usado para observar obxectos astronómicos. Os primeiros telescopios espaciais operativos foron o estadounidense OAO 2 en 1968 e o soviético Orion a bordo da estación espacial Saliut 1 en 1971. Os telescopios espaciais evitan o filtrado e distorsión da radiación electromagnética causada pola atmosfera e a contaminación luminosa que afectan aos observatorios terrestres. Divídense en dous tipos: satélites que cartografían o ceo completo e satélites que estudan obxectos ou partes concretas do ceo.

## Historia
Wilhelm Beer e Johann Heinrich Mädler discutiron xa en 1837 as vantaxes dun observatorio na Lúa. En 1946 o astrofísico teórico Lyman Spitzer propuxo poñer un telescopio no espazo. A proposta de Spitzer consistía nun gran telescopio que non estivese limitado pola atmosfera terrestre. Despois de meter presión durante os anos 1960 e 1970 para que fose construído, a visión de Spitzer materializouse finalmente no telescopio Hubble, lanzado o 24 de abril de 1990 durante a misión STS-31.

## Vantaxes
A astronomía desde observatorios terrestres está limitada polo filtrado e a distorsión da radiación electromagnética causada pola atmosfera. Un telescopio en órbita evita tanto a distorsión como a contaminación das fontes lumínicas terrestres, co que a súa resolución angular é normalmente moi superior á dos observatorios terrestres cunha apertura similar. De tódolos xeitos esta vantaxe redúcese en observatorios terrestres que usan óptica adaptativa.

A astronomía baseada no espazo é máis importante nos rangos de frecuencia que están fora da fiestra óptica e da fiestra de radio, os dous únicos rangos do espectro electromagnético que non están atenuados en exceso pola atmosfera. Por exemplo, a astronomía de raios X é practicamente imposible desde a superficie terrestre e só pode practicarse desde o espazo con telescopios como o Chandra da NASA e o XMM-Newton da ESA. A luz infravermella e ultravioleta tamén son bloqueadas en gran parte pola atmosfera.

## Desvantaxes
Os telescopios espaciais son moito máis caros de construír que os telescopios terrestres e debido á súa localización son moi difíciles de manter. O telescopio espacial Hubble podía ser mantido polos transbordadores espaciais, pero é a excepció ná regra.

## Notas 
## Véxase tamén 
### Outros artigos 
*Foguete espacial
*Astronáutica
*Astronomía
Amina aromática

miniatura|267x267px|Anilina, unha amina aromática
Unha **amina aromática** é un composto orgánico que consta dun anel aromático unido a unha amina. É unha ampla clase de compostos que comprende as anilinas, pero tamén moitos máis compostos con complexos de aneis aromáticos e moitos substituíntes aminas ademais do NH2.. As aminas aromáticas son amplamente utilizadas como precursores de pesticidas, fármacos e tinturas.

## Aminas aromáticas en téxtiles 
Desde agosto de 2012, está en vigor o novo estándar EN 14362-1:2012 *Téxtiles - Métodos para a determinación de certas aminas aromáticas derivadas de colorantes azo - Parte 1: Detección do uso de certaos colorantes azo accessible con e sen extraer as fibras*. Foi aprobado oficialmente polo Comité Europeo para a Estandarización (CEN) e substitúe os estándares de tests EN 14362-1: 2003 e EN 14362-2: 2003.

O estándar describe un procedemento para detectar aminas aromáticas prohibidas na Unión Europea derivadas de colorantes azo en fibras téxtiles, incluíndo fibras naturais, feita polo home, rexeneradas e mesturadas. O estándar é tamén relevante para todos os colorantes de téxtiles, por exemplo, téxtiles tinguidos, impresos ou cubertos.

## Notas 
## Véxase tamén 
### Outros artigos 
* Hidrocarburo aromático
* Aromaticidade
Fermín Maneiro Becerra

**Fermín Maneiro Becerra**, nado en Lousame cara a 1901 e finado en Xixón o 17 de maio de 1938, foi un mineiro e sindicalista galego.

## Traxectoria 
Dirixente do Sindicato de Mineiros das Minas de San Fins da CNT. Co golpe de Estado do 18 de xullo de 1936 foi un dos integrantes do grupo que marchou á Coruña para opoñerse ao triunfo do golpe. Retornou a Lousame ao ser rexeitados polo exército. Fuxiu dende Muros na evasión dos bous *Santa Eulalia* e *Santa Rosa*. Combateu no exército republicano na fronte de Asturias. Capturado cando intentaba fuxir no vapor *Mont Seny*, foi xulgado en Xixón e condenado á pena de morte.

## Notas 
## Véxase tamén 
### Ligazóns externas 
* Gallegos fusilados en Gijón.
César Sánchez Sánchez

**César Sánchez Sánchez**, nado en Sobrado (Melias, Coles) cara a 1912 e finado en Xixón o 28 de maio de 1938, foi un militar e político galego.

## Traxectoria 
Co golpe de Estado do 18 de xullo de 1936 estivo fuxido no monte. Capitaneou un grupo armado do Barco de Valdeorras. Cando a Garda Civil controlou o concello, fuxiu a Asturias. Alistouse voluntario nun batallón de Transmisións. Coa caída de Asturias foi detido. Xulgado en Xixón foi condenado a pena de morte. Foi fusilado en Xixón o 28 de maio de 1938.
## Notas
Arturo Vázquez Vázquez

**Arturo Vázquez Vázquez**, nado en Palas de Rei o 2 de marzo de 1901 e finado en Xixón o 15 de febreiro de 1938, foi un mineiro, sindicalista e militar galego.

## Traxectoria 
Morreulle o pai cando tiña 12 anos e dous anos despois a súa nai. Marchou ás concas mineiras asturianas en busca de traballo e instalouse en Mieres. Dirixente da UGT de Mieres, foi presidente do Comité rexional do Sindicato Mineiro da UGT. Participou na revolución de Asturias, sendo considerado como lugartenente de Ramón González Peña. Estivo reclamado por alixo de armas e polo asalto ao Banco de España. Fuxiu a Francia e Bélxica, onde permaneceu ata a amnistía da Fronte Popular de febreiro de 1936. Co golpe de Estado do 18 de xullo de 1936 organizou o Batallón Asturias nº 216 do que foi nomeado comandante. Ascendido a tenente coronel, foi nomeado xefe da 2ª División, e da División D. Coa caída de Asturias foi detido cando trataba de fuxir nun vapor. Xulgado en consello de guerra e Xixón o 15 de xaneiro de 1938, foi condenado a pena de morte. Foi fusilado en Xixón o 15 de febreiro. Abríronlle expediente de responsabilidades políticas en 1938.

## Notas 
## Véxase tamén 
### Ligazóns externas 
* Arturo Vázquez, Comandante do Terceiro Corpo do Exército do Norte (2ª División)
Jack Lowden

**Jack Andrew Lowden**, nado o 2 de xuño de 1990 en Chelmsford, é un actor escocés. 

## Traxectoria 
Despois de catro anos dunha exitosa carreira, o seu primeiro grande éxito internacional na pantalla foi na miniserie da BBC *War and Peace*, en 2016, que lle deu papeis protagonistas en longametraxes. En 2017, interpretou a un piloto de caza da Royal Air Force na película *Dunkirk*, dirixida por Christopher Nolan  .

O seu papel máis recente (2021) é outro rol de temática bélica, interpretando ao poeta de guerra Sigfried Sassoon no filme *Benediction*, estreado en 2022 nas salas galegas.

## Notas 

## Véxase tamén
Arturo Vázquez

* **Arturo Vázquez Fernández**, mestre galego (n. 1907).
* **Arturo Vázquez Núñez**, historiador galego (1852-1907).

* **Arturo Vázquez Vázquez**, mineiro, sindicalista e militar galego (1901-1938).
Jayavarman VIII

**Jayavarman VIII** (en ), coñecido tamén postumamente como **Paramesvarapada**, foi un dos reis máis destacados do imperio Khmer. Reinou durante 52 anos, dende 1243 ata 1295. Unha das súas esposas era a raíña Chakravartirajadevi. Recuperou o hinduísmo como relixión do reino ao tempo que atacaba o budismo.

Foi durante o reinado de Jayavarman VIII cando as forzas mongolas baixo o mando de Khublai Khan atacaron o imperio de Angkor en 1283. En 1281, Jayavarman VIII encarcerara emisarios do xeneralísimo mongol en Champa. En 1283, decidiu pagar tributo e comprar a paz e así o seu goberno sobreviviu. Os anais chineses rexistran que en 1291, "o rei de Lohu" (Camboxa) enviou unha misión que presentou "o tributo habitual de ouro, marfil de elefante e outras cousas". En 1290, o pobo mon recuperou a súa independencia.

Tamén durante o seu reinado, o seu territorio sufriu unha guerra devastadora contra o Reino de Sukhothai.

Jayavarman VIII era xivaíta e destruíu moitas das imaxes budistas do país, ademais de restablecer santuarios anteriormente hindús que foran convertidos ao budismo polo seu predecesor. As esculturas de Buda en templos como Preah Khan foron destruídas, e durante este período o templo Bayon converteuse nun templo de Shiva. A estatua central do templo, un Buda de 3,6 metros de altura, foi guindada a un pozo próximo. Tamén dotou á cidade de Mangalartha dun santuario hindú en 1295, xusto antes de ser derrocado polo seu xenro Indravarman III (Srindravarman), un budista devoto que devolveu o budismo ao reino.

## Notas 
## Véxase tamén 
### Bibliografía 
*
Asasinato de Shinzō Abe

miniatura|dereita|Shinzo Abe en 2022.
O 8 de xullo de 2022, Shinzō Abe, quen foi primeiro ministro do Xapón, foi disparado e asasinado mentres daba un discurso de campaña preto da estación Yamato-Saidaiji de Nara, na prefectura de Nara, aproximadamente nas 11:30 a.m. JST (UTC+9).

## Asasinato 
O 8 de xullo de 2022, Abe facía un discurso a prol de concelleiro Kei Satō, un candidato do Partido Liberal Demócrata que se presentou ás eleccións do domingo 10 de xullo. Abe foi disparado dúas veces dende detrás cunha arma improvisada, posibelmente unha escopeta de dous canóns, e colapsou. As feridas dos perdigóns eran o suficientemente profundas como para chegar ao seu corazón.

Abe estaba consciente e comunicativo xusto despois de recibir o disparo. Foi trasladado a un hospital local por un helicóptero de emerxencia cunha ferida no lado dereito do pescozo e hemorraxia interna baixo o peito esquerdo e, segundo se informou, non tiña signos vitais cando chegou ao Hospital Universitario Médico de Nara en Kashihara. Nunha rolda de prensa celebrada a partir das 14.45 horas, o primeiro ministro Fumio Kishida dixo que Abe estaba en estado crítico e que "os médicos [estaban] facendo todo o que [podían]". Abe morreu no hospital ás 17.03 horas, unhas cinco horas e media despois do atentado. Abe é o primeiro exprimeiro ministro xaponés en ser asasinado dende os asasinatos de Saitō Makoto e Takahashi Korekiyo durante o incidente do 26 de febreiro en 1936.

## Sospeitoso 
, un home de 41 anos da cidade de Nara e exmembro da Forza Marítima de Autodefensa do Xapón dende 2002 até 2005, foi arrestado pola policía da prefectura de Nara na escena do atentado e foi transferido á Estación de Policía do Oeste de Nara. Os policías describírono cunha actitude pasiva e que non intentaba fuxir. Yamagami dixo aos investigadores que estaba descontento co ex primeiro ministro e tiña intención de matalo.

## Notas
Wiltshire

**Wiltshire** (  *Wilts* ) é unha autoridade unitaria e un dos corenta e sete condados de Inglaterra, Reino Unido, con capital en Trowbridge. Situado na rexión do suroeste limita ao norte con Gloucestershire, ao leste con Oxfordshire e Berkshire, ao sueste con Hampshire, ao sur con Dorset e ao oeste con Somerset. 

Wiltshire está situado nunha rexión montañosa (como as de Marlborough), ocupando unha superficie de 3.476 km².

A súa economía baséase na agricultura e na gandería. Tamén conta cunha industria de alfombras e téxtiles. Neste concello atópanse os famosos restos arqueolóxicos de Stonehenge, un monumento neolítico, e os de Avebury.

## Historia 
[esquerda|miniatura|[Stonehenge]]
[esquerda|miniatura| Concello de [Trowbridge, cidade do condado]]
[miniatura| [Catedral de Salisbury]]
miniatura| Abadía de Lacock

### Prehistoria 
Wiltshire é coñecida polos restos arqueolóxicos da época prerromana. As tribos celtas que ocuparon a rexión durante o Mesolítico, o Neolítico e a Idade do Bronce construíron colonias nos outeiros. Desta época son os monumentos de Stonehenge e Avebury, os máis famosos de Inglaterra.

### Idade Media 
Nos séculos VI e VII, Wiltshire estaba no extremo occidental da Britania saxoa. No ano 878, os daneses (viquingos) invadiron o condado e, tras a conquista normanda, amplas zonas do condado pasaron a mans da coroa e da Igrexa.

## Cidades 
Trowbridge é a capital do condado. Outras cidades destacadas son Calne, Calstone Wellington, Chippenham, Devizes, Marlborough, Salisbury, Swindon, Warminster e Westbury.

## Monumentos e lugares de interese 
* Restos neolíticos de Avebury e Stonehenge, Patrimonio da Humanidade.
* Catedral de Salisbury
* Abadía de Lacock
* Wilton House

## Notas 
## Véxase tamén 
### Ligazóns externas 
* Wiltshire Council Páxina oficial
* Merlin local information (Wiltshire council)
* Wiltshire Community History (Wiltshire council)
* Wiltshire Tourist Office Páxina oficial da Oficina de Turismo
* Imaxes de Wiltshire no English Heritage Archive
*
Hemoglobina A2

A **hemoglobina A2** (**HbA2**) é unha variante normal da hemoglobina A que consta de dúas cadeas alfa e dúas delta (α2δ2) e encóntrase en baixos niveis no sangue humano normal. A súa importancia biolóxica aínda non se coñece ben.

A HbA2 existe en pequenas cantidades en todos os adultos humanos, xa que supón entre o 1,5 e o 3,1% de todas as moléculas de hemoglobina do corpo, e o seu nivel é aproximadamente normal en persoas que padecen anemia falciforme, as cales posúen hemoglobina S. A hemoglobina A2 pode incrementarse na beta talasemia (non producen cadea beta) ou en persoas que son heterocigotas para o xene da beta talasemia, aínda que non a padezan. A hemoglobina A2 está incrementada en pacientes infectados polo VIH en tratamento con zidovudina. Obsérvanse baixos niveis de HbA2 na anemia por deficiencia de ferro, na persistencia hereditaria da hemoglobina fetal, e na enfermidade da HbH.

A hemoglobina A2 (o tipo de hemoglobina de catro cadeas da que fala este artigo) non se debe confundir coa hemoglobina, alfa 2, que é só unha cadea alfa das hemoglobinas, codificada no xene HBA2.

## Notas 
## Véxase tamén 
### Outros artigos 
* Hemoglobina A1
* Hemoglobina

### Ligazóns externas 
* 
* Hemoglobina A2 - Importancia clínica  
* Hemoglobin A2 - an overview
Chin

**Chin** é un estado de Myanmar situado no oeste do país. A súa capital é Hakha.

En 2014 tiña unha poboación de 478&nbsp;801 habitantes.

## Demografía 
A etnia chin é a maioritaria deste estado. Debido ao labor dos misioneiros baptistas estadounidenses, o 93% da poboación é cristiá. Con todo, moitos chin seguen profesando as relixións tradicionais e o budismo theravada.

## Localización 
O estado posúe os seguintes límites territoriais:

## Organización territorial 
Organízase en 3 distritos e 9 municipios:

## Notas
Luca de la Torre

**Lucas Daniel de la Torre** (nado en San Diego, California, Estados Unidos o 23 de maio de 1998) é un futbolista estadounidense que xoga como mediocampista no Real Club Celta de Vigo, equipo galego da Primeira División de España. A súa fichaxe produciuse en xullo de 2022, procedente do Heracles Almelo da Eredivisie, a primeira división da liga de fútbol Países Baixos.

## Clubs
### Primeiros anos
O seu primeiro contacto co fútbol produciuse nos Nomad Soccer CLub e no San Diego Surf, ambos en California. Con 15 anos, en 2013, mudouse a Reino Unido para xogar nas categorías inferiores do Fulham. O seu debut co equipo inglés foi o 9 de agosto de 2016 na primeira rolda da Copa da Liga contra o Leyton Orient. O seu primeiro partido na Premier League foi nun encontro contra o Bolton Wanderers o 28 de outubro de 2017, coma substituto de Tomáš Kalas. O partido rematou en empate 1-1 na casa.

O seu primeiro gol co Fulham foi na eliminatoria da Copa da Liga contra o Millwall o 25 de setembro de 2018.
### Heracles Almelo
O 6 de agosto de 2020 firmou un contrato de dous anos co Heracles Almelo da Eredivisie. No seu debut deu unha asistencia, 13 de setembro de 2020 nunha vitoria por 2-0 sobre ADO Den Haag. Ademais formou parte do Equipo do mes da Eredivisie de marzo de 2021.
### Celta de Vigo
O 7 de xullo de 2022, Luca de la Torre converteuse na terceira fichaxe estival do Celta de Vigo, cun prezo de traspaso duns 2 millóns de euros.

## Seleccións
Luca de la Torre é internacional absoluto coa Selección de fútbol dos Estados Unidos. O seu debut foi o 2 de xuño de 2018, cando entrou como suplente nun amigábel fronte a Irlanda.

En categorías inferiores, de la Torre formou parte da selección sub-17 de Estados Unidos para o Campionato Sub-17 da Concacaf de 2015 e na Copa Mundial de Fútbol Sub-17 de 2015.

En 2017 conquistou o título do campionato Sub-20 da Concacaf.

## Notas
## Véxase tamén
### Outros artigos
* Fulham F.C.
* Luis Campos
Frank Sampedro

**Frank "Poncho" Sampedro**, nado en Welch, Virxinia Occidental, o 25 de febreiro de 1949, é un músico estadounidense de orixe galega, recoñecido polo seu traballo como guitarrista da banda de *rock* Crazy Horse, principal grupo de respaldo de Neil Young.

## Traxectoria 
Fillo dun inmigrante galego de Ribeira, naceu o 25 de febreiro de 1949 en Virxinia Occidental e creceu en Detroit. Uns anos despois, trasladouse a California en canto tivo idade suficiente para conducir.

Despois de tocar con varias bandas, e grazas á súa amizade con Billy Talbot, pasou a formar parte do grupo Crazy Horse, substituíndo a Danny Whitten, que morreu en novembro de 1972 por mor dunha sobredose. marcando un estilo musical máis próximo ao *hard rock* e máis presente en traballos posteriores como *Rust Never Sleeps* e *Ragged Glory*.

Ademais do seu traballo con Crazy Horse, Sampedro traballou con Young en proxectos en solitario ou con outras bandas como ''This Note's for You* e *Freedom*, marcando unha ruptura con Talbot e Ralph Molina que provocou a ausencia do músico na gravación de *Left for Dead*. Tampouco participou na gravación de *Greendale* en 2003, aínda que se uniu á xira posterior como guitarrista.

Traballou ademais durante 18 anos como asistente da banda do programa *The Tonight Show* de Jay Leno. Sampedro reside actualmente en Hawai.

## Instrumentos 
Sampedro utiliza habitualmente unha Gibson Les Paul e unha Gibson ES-335.

## Discografía 
; Con Crazy Horse

* *Crazy Moon* (1978)
* *Gone Dead Train: The Best of Crazy Horse 1971-1989* (2005)
* *Scratchy: The Complete Reprise Recordings* (2005)

; Con Neil Young & Crazy Horse

* *Zuma* (1975)
* *Rust Never Sleeps* (1979)
* *Live Rust* (1979)
* *Re-ac-tor* (1981)
* *Life* (1987)
* *Ragged Glory* (1990)
* *Weld* (1991)
* *Arc* (1991)
* *Sleeps with Angels* (1994)
* *Broken Arrow* (1996)
* *Year of the Horse* (1997)
* *Americana* (2012)
* *Psychedelic Pill* (2012)

; Con Neil Young

* *American Stars 'N Bars* (1977)
* *Comes a Time* (1977)
* *Trans* (1982)
* *This Note's for You* (1988)
* *Freedom* (1989)
* *Are You Passionate?* (2002)
* *Chrome Dreams II'' (2007)

## Notas 
## Véxase tamén 
### Ligazóns externas 
* Frank "Poncho" Sampedro en IMDb
Hemoglobina, alfa 2

**Hemoglobina, alfa 2,** tamén chamado ***HBA2***, é un xene que nos humanos codifica a cadea de globina alfa da hemoglobina e está situado no cromosoma 16.

## Función 
A agrupación ou *cluster* de xenes da globina alfa humana está localizada no cromosoma 16 e ten unha lonxitude de 30 kb, incluíndo sete xenes da globina similares a alfa e pseudoxenes, que son: 5'-HBZ - HBZP1 - HBM - HBAP1 - HBA2 - HBA1 - HBQ1 -3'. As secuencias codificantes de HBA2 (α2)  e HBA1 (α1) son idénticas. Estes xenes difiren lixeiramente nas rexións non traducidas 5' e nos intróns, pro diferéncianse significativamente nas rexións non traducidas 3'.

## Proteína 
Dúas cadeas alfa xunto con dúas cadeas beta constitúen o tetrámero HbA, que na vida adulta normal comprende un 97% da hemoglobina total; as cadeas alfa combínanse coas delta para formar a HbA2, a cal, xunto coa HbF (hemoglobina fetal) supón o 3% restante da hemoglobina adulta.

## Importancia clínica 
A enfermidade chamada alfa-talasemia orixínase normalmente por delecións de calquera dos catro alelos alfa, aínda que se informou que algunhas talasemias alfa son debidas a outras mutacións distintas das delecións. A deleción dun ou dous alelos é clinicamente silenciosa.  A deleción de tres alelos causa a enfermidade HbH, que causa anemia e hepatoesplenomegalia. A deleción de todos os 4 alelos é letal porque fai que o corpo sexa incapaz de fabricar hemoglobina fetal (HbF), hemoglobina adulta (HbA) ou a variante de hemoglobina adulta HbA2, e isto ten como resultado hidropesía fetal.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* GeneReviews/NCBI/NIH/UW entrada sobre a alfa-talasemia
* entradas de OMIM sobre a alfa-talasemia
Ruby Bridges

**Ruby Nell Bridges Hall**, nada o 8 de setembro de 1954, é unha activista estadounidense. É coñecida por ser a primeira nena afroamericana en asistir a unha escola primaria completamente branca no sur dos Estados Unidos. Foi á William Frantz Elementary School, en Luisiana.

## Traxectoria 
### Primeiros anos 
Ruby Bridges naceu en Tylertown, Mississippi, filla de Abon e Lucille Bridges. Cando tiña catro anos, a familia mudouse a Nova Orleáns, Luisiana. En 1960, cando tiña 6 anos, os seus pais permitíronlle participar na integración do sistema escolar de Nova Orleans.

### Integración 
miniatura|300x300px| Ruby Bridges con escolta US Marshal|esquerda
Nunha decisión de 1954, en Brown v. Board of Education, o Tribunal Supremo dos Estados Unidos determinou que a segregación racial era contra a lei Ruby foi elixida para asistir á escola primaria William Frantz, completamente branca O consello escolar dixo que os nenos *negros* poderían asistir ao primeiro curso se aprobaban unha proba.  Bridges pasou esa proba; o seu primeiro día de escola, catro alguais *marshals* dos Estados Unidos tiveron que ir con ela á escola. Pasou directamente ao despacho do director. Unha multitude de pais enfadados gritáronlle ameazas. Durante os seis meses seguintes os alguais levárona desde e para a súa escola. Ruby nunca faltou un día á escola ese ano.

### Vida adulta 
Rematou a escola primaria e formouse no instituto. Ruby Bridges pasou a converterse nun axente de viaxes para American Express Bridges casou con Malcolm Hall e tivo catro fillos. En 1993, o seu irmán foi asasinado a tiros en Nova Orleans.  A familia de Ruby foi a Nova Orleans para coidar das súas fillas.

En 1999, escribiu un libro para nenos, *Through My Eyes* ("A través dos meus ollos"), contando a súa historia. O mesmo ano comezou a Ruby Bridges Foundation. Viaxa, da conferencias e fala con nenos de todo Estados Unidos.

## Notas 
## Véxase tamén 
* Racialización
* Regra dunha gota

### Ligazóns externas 
* The Ruby Bridges Foundation  Arquivado  
* Ruby Bridges, páxina web oficial
Igor Dodon

**Igor Dodon**, nado o 18 de febreiro de 1975, é un político moldovo, expresidente de Moldova.

## Traxectoria 
Ocupou o cargo de presidente de Moldova entre o 23 de decembro de 2016 e o 24 de decembro de 2020 . Anteriormente, foi o líder do Partido dos Socialistas da República Moldova. Foi ministro de Comercio e Economía nos gobernos de Vasile Tarlev e Zinaida Greceanîi desde setembro de 2006 a setembro de 2009, e foi membro do Parlamento de Moldova de 2009 a 2016

### Suspensións 
O 17 de outubro de 2017, o Tribunal Constitucional de Moldova decidiu que Dodon non podía desempeñar temporalmente as súas funcións por non xurar ao ministro de Defensa proposto, Eugen Sturza.

O 2 de xaneiro de 2018, o Tribunal Constitucional de Moldova decidiu que Dodon non podía desempeñar temporalmente as súas funcións por non xurar a sete ministros.

Varios días despois, o Tribunal Constitucional volveu suspender temporalmente a Dodon, debido ao seu veto a un proxecto de lei para restrinxir as emisións de noticias rusas. Isto permitiu ao parlamento eludir o seu veto e promulgar unha lei que restrinxe as emisións de televisión rusa. A lei prohibe ás canles de televisión emitir noticias e programas analíticos de países que non asinaron o acordo rexional para a Área Europea de Radiodifusión, como Rusia.
[esquerda|miniatura|Dodon con [Mohammad bin Salman, Nikol Pashinyan, Nursultan Nazarbayev, Vladimir Putin
e Sooronbay Jeenbekov na cerimonia de apertura da Copa Mundial da FIFA de 2018 en Rusia.]]

O 24 de setembro de 2018 volveu ser suspendido das súas funcións por non aprobar o candidato a Ministro de Sanidade.

O 9 de xuño de 2019, o Tribunal Constitucional da República Moldova decidiu suspender temporalmente a Igor Dodon como presidente, e o primeiro ministro Pavel Filip foi nomeado presidente interino, quen asinou o decreto sobre a disolución do parlamento e celebración de eleccións anticipadas o 6 de setembro. O documento cancelouse o 11 de xuño de 2019 porque non cumpría coas normas constitucionais.

## Notas 

## Véxase tamén
Hemoglobina, alfa 1

**Hemoglobina, alfa 1** ou ***HBA1*** é un xene situado no cromosoma 16 humano que codifica a **subunidade alfa 1 da hemoglobina**.

## Interaccións 
Esta proteína presenta interaccións coa subunidade beta da hemoglobina (HBB).

## Notas 
## Véxase tamén 
### Outros artigos 
* Hemoglobina, alfa 2
* Subunidade beta da hemoglobina

### Bibliografía 
*
*
*
*
*
*
*
*
*
*
*
*
*
*
*
*
*
*
*
*

### Ligazóns externas 
* GeneReviews/NCBI/NIH/UW entrada sobre a alfa-talasemia
* Entradas de OMIM sobre a alfa-talasemia
*
Pedro Vázquez Viñas

**Pedro Vázquez Viñas**, nado en Vigo o 19 de febreiro de 1989, é un futbolista galego, que xoga como extremo no Afturelding de Islandia.

## Traxectoria 
Formado na canteira do Celta de Vigo, aos 19 debutou co Celta B na Segunda División B, nun partido ante o Santa Brígida no que saltou ao campo de Barreiro na segunda parte como substituto de Mateo Míguez. Xogou as seguintes tres tempadas co filial na categoría de bronce, antes de fichar en 2011 polo Villarreal B, de Segunda División. Foi titular en boa parte dos partidos da parte inicial da tempada, con Molina como adestrador, pero perdeu protagonismo no equipo coa chegada ao banco de Julio Velázquez. Xogou un total de 16 encontros, perdendo a categoría ao remate da tempada, por mor do arrastre provocado polo descenso do primeiro equipo.

En setembro de 2012 fichou polo Orihuela, de Segunda B, no que xogou ata o mercado invernal, cando se converteu en xogador do Coruxo, da mesma categoría. Militou no club vigués durante as seguintes catro tempadas e media, acumulando 130 partidos e 17 goles. Durante a campaña 2017/18 xogou no Melilla, para regresar na seguinte a Galicia, fichando polo Pontevedra, club no que militou durante dous anos. No primeiro deles disputou un total de 35 partidos de liga, mentres que a súa participación baixou ao ano seguinte, debido a algúns problemas físicos. No verán de 2020 volveu ao Coruxo, adestrado por Míchel Alonso, onde xogou unha campaña, acadando os 343 partidos na Segunda B.

En maio de 2021 puxo rumbo a Islandia para xogar co Afturelding, na segunda división do país, a 1. deild karla.

## Notas 
## Véxase tamén 
### Ligazóns externas 
* Datos do xogador en Futbolme.com .
Loren Acton

**Loren Wilber Acton**, nado en Lewiston, Montana, o 7 de marzo de 1936, é un astronauta estadounidense retirado que formou parte da misión STS-51-F.

## Traxectoria 
Acton graduouse en ciencias pola Universidade do Estado de Montana en 1959 e ten un doutoramento pola Universidade de Colorado en 1965.

Foi seleccionado pola NASA para participar na misión STS-51-F como especialista de carga, pasando un total de 7,95 días no espazo. A súa función foi manexar os intrumentos do laboratorio Spacelab 2 para estudar o Sol e outros corpos celestes.

## Notas 
## Véxase tamén 
### Outros artigos 
*STS-51-F
El mago de los sueños

***El mago de los sueños*** é unha película española de animación tradicional de 1966 protagonizada pola familia Telerín, personaxes animados creados polos irmáns Santiago e José Luis Moro Escalona. A longametraxe foi realizada polo catalán Francisco Macián nos seus estudios de Barcelona, quen obtivo dos irmáns Moro a autorización para utilizar os seus personaxes.

## Argumento 
O filme baséase en contos de Hans Christian Andersen, así como en Polgariño, e presenta por primeira vez o personaxe chamado Mago dos Soños, unha especie de duende ou trasno con lentes que ten como obxectivo principal combater a Don Coco Quitasueños e lograr que os nenos consigan durmir e poder contarlles un soño. Cada un dos nenos da familia Telerín ten un soño, que intenta deixar unha mensaxe para o espectador infantil. As historias comenzan co soño de Cuquín, o máis pequeno dos Telerines e finaliza co soño de Colitas.

## Produción 
A película conta con melodías interpretadas por Los 3 Sudamericanos, Teresa María, Andy Russell, Tito Mora e o cantante italiano Ennio Sangiusto.

No equipo de animación traballaron o catalán Jordi Gin, que anos despois sería director artístico do semanario de humor *El Jueves* e o chileno Vicar (Víctor Arriagada Ríos), que posteriormente traballaría para Disney como debuxante de historietas do Pato Donald.

## Personaxes principais 
*El Mago de los Sueños
*Ring ring
*Cuquín
*Cleo
*Tete
*Pelusín
*Colitas
*Maripí
*Don Coco Quitasueños

## Banda sonora 
Estruturadas e dirixidas polo mestre José Solá, os temas musicais do LP *El Mago de los Sueños* (Belter 22.064) son:

Cara A
# Vamos a la cama 
# Soñarás (interpretada por Andy Russell)
# Soy el Mago de los Sueños (interpretada por Andy Russell)
# El twist de Cuquín
# Cuento de la Caperucita
# Colitas y el circo

Cara B
# Tete Hood
# Pelusín y la moneda
# El guau de Maripí
# Cleo y el marcianito (interpretada por "Los 4 de la Torre" e Teresa María)
# Vamos a la cama

Máis adiante editouse un CD promocional (Hollywood Studios HSCD-188) coas mesmas pistas.

## Véxase tamén 
### Ligazóns externas 
*
Atelecyclus rotundatus

***Atelecyclus rotundatus*** é un caranguexo de tamaño mediano que se atopa pola costa oeste de Europa e África, así como por case todo o mar Mediterráneo, en Cabo Verde e nas Illas Canarias. Como nome común ten o de **dormiñón redondo**. Mide sobre 40 milímetros sendo case circular, de carapa avermellada-marrón e vive en leitos de xabre a pouca profundidade.

## Notas
Atelecyclus undecimdentatus

***Atelecyclus undecimdentatus*** é unha especie de caranguexo da familia  Atelecyclidae.
Como nome común ten o de **durmiñón**, **dormiñón** ou **dormiñón común**.
## Descrición 
O corpo deste caranguexo é bastante peludo, cunha cor crema pálida, con marcas púrpuras pola carapa. A carapa ten unha textura lisa e un bordo de longos peliños. É máis ancho que longo, medrando até 5 cm longo e 6,3 cm de ancho. As marxes laterais poteriores converxen fortemente.

*Atelecyclus undecimdentatus* está a miúdo moi sucio, o que pode alterar a súa aparencia. Ten unhas antenas curtas, sendo só sobre un cuarto da lonxitude da carapa. As pinzas son similares, con pencas negras. Ambas máis as patas teñen moitos peliños.

## Distribución 
Esta especie atópase nas costas do océano Atlántico, pola Canle da Mancha, e raramente no mar Mediterráneo.

## Hábitat 
*Atelecyclus undecimdentatus* normalmente vive en augas ao redor de 30 metros de profundidade, nos fondos de xabre, ás veces baixo rochas.

## Notas
Jean-Paul Divo

**Jean-Paul Divo**, nado na cidade de Luxemburgo o 8 de agosto de 1937 e finado en Zürich o 13 de febreiro de 2014, foi un numismático luxemburgués.

## Traxectoria 
### Primeiros anos 
Jean-Paul Divo naceu en Luxemburgo o 8 de agosto de 1937. Desde a súa infancia amosou interese pola aprendizaxe de idiomas e tamén pola xeografía e a historia, sinaladamente polas moedas e as súas implicacións históricas, e consultaba adoito os catálogos de poxas numismáticas de casas como *Seaby* e *Spink*, de Londres. Na Asociación Numismática de Luxemburgo tomou contacto con diversos numismáticos destacados, entre eles Raymond Weiler, con quen estableceu unha amizade de por vida.

### Comerciante numismático 
Logo do seu servizo militar, solicitou un traballo na distribuidora de moedas *Seaby*, en Londres, e foi contratado entre 1958 e 1962,

### Erudito numismático 
Paralelamente á súa actividade comercial, durante estes anos Jean-Paul Divo publicou numerosos libros e artigos sobre temas numismáticos,

Logo da súa xubilación en 2001 continuou o seu interese pola numismática con novos estudos e publicacións, así como con outras actividades, algunhas tan destacables como o rexistro da totalidade dos fondos de moedas suízas do Gabinete de Moedas da Biblioteca Nacional de Francia, co apoio do director desta institución, Michel Amandry.
* (2005): Oficial da Orde do Mérito do Gran Ducado de Luxemburgo.

* (1966). *Die Taler der Schweiz*. Bank Leu Numismatische Abt, Zürich.
* (1967). *Die Münzen der Schweiz im 19. und 20. Jahrhundert. Helvetische Republik. Kantonale Münzen. Bundesmünzen* (con E. Tobler). Bank Leu Numismatische Abt, Zürich.
* (1969). *Modern Greek coins, 1828-1968*. Bank Leu Numismatische Abt, Zürich.
* (1971). *Die neueren Münzen der Schweiz und des Fürstentums Liechtenstein 1850-1970*. Kricheldorf, Friburgo.
* (1974). *Die Münzen der Schweiz im 18. Jahrhundert* (con B. Schneider e E. Tobler). Bank Leu Numismatische Abt, Zürich.
* (1979). *Die deutschen Goldmünzen von 1800-1872* (con H-J. Schramm). Schulten, Frankfurt. ISBN 9783921302224
* (1985). *Schweizer Proben. Eine Zusammenstellung der offiziellen Proben zu den Bundesmünzen seit dem Jahre 1850*. Numis Post, Bad Ragaz.
* (1987). *Die Münzen der Schweiz im 17. Jahrhundert* (con E. Tobler*)*. Bank Leu Numismatische Abt, Zürich.
* (1998). *Münzkatalog Schweiz 1850-1997. Kursmünzen, Schützentaler, Gedenkprägungen*. Numis Post, Bad Ragaz. ISBN 9783952150313
* (2000). *Die Münzen und Medaillen der Fürsten von Liechtenstein*. Hess-Divo, Zürich. ISBN 9783905501520

## Notas 
## Véxase tamén 
### Bibliografía 
* Amandry, M. (2014). "Obituaries: Jean-Paul Divo (1937-2014) ". En *International Numismatic e-Newsletter*. International Numismatic Council. Nº 17. Xullo.
* Neumann-Lysloff, L. (2014). "Paul (Jean-Paul) Divo, 8.8.1937-13.2.2014". En *Coins Weekly*. 12 de marzo de 2014.
* Von Roten, H. (2014). "Jean-Paul Divo (1937-2014)". En *Schweizer Münzblätter.* Vol. 64. Nº 254. Páxinas 58-60.
* Zäch, B. (2014). "Die numismatischen Veröffentlichungen von Jean-Paul Divo". En *Schweizer Münzblätter.* Vol. 64. Nº 254. Páxinas 60-62.
Liga Española de Baloncesto 1970-71

A **temporada 1970–71 da Primeira Divisón**, celebrada entre o 11 de outubro de 1970 e o 7 de marzo de 1971, foi a décimo quinta campaña da Liga Española de Baloncesto. Participaron na competición doce equipos, que xogaron entre si unha liga de todos contra todos con ida e volta. Os dous últimos clasificados, Ignis Mataró e Águilas Schweppes descenderon directamente, mentres que os postos 9 e 10 disputaron un playoff de permanencia contra o terceiro e cuarto da Segunda División. O campión foi por décimo terceira vez o Real Madrid, mentres que o máximo anotador foi Alfredo Pérez do Breogán Fontecelta.

## Equipos 
Os seguintes son os equipos que competiron na temporada 1970−71 da Primeira Divisón.

## Clasificación 
### Promoción de descenso 
Os equipos que ocuparon os postos noveno e décimo, Breogán Fontecelta e San José Irpen, tiveron que xogar unha eliminatoria pola permanencia ante o terceiro e o cuarto da Segunda División. A eliminatoria xogouse a partidos de ida e volta, tendo en conta para elixir o vencedor o marcador acumulado final. Nesta edición, os dous equipos da primeira división conseguiron permanecer na categoría.

|}

## Líderes estatísticos 
### Puntos 
## Notas 
## Véxase tamén 
### Outros artigos 
* Liga Española de Baloncesto

### Ligazóns externas 
* ACB.com
Erazem Lorbek

**Erazem Lorbek**, nado o 21 de febreiro de 1984 en Liubliana, é un ex xogador profesional de baloncesto internacional esloveno. Ocupaba a pocisións de ala-pivote e pivote cunha altura de 2,10 m. Formado na canteira da Union Olimpija e na Universidade de Michigan State, destacou sobre todo en España, onde conseguiu gañar tres ligas ACB e ser MVP da Final en 2012.

## Traxectoria 
### Clubs 
*  Fortitudo Bologna (Serie A, 2003−2006)
*  Unicaja (ACB, 2006−2007)
*  Benetton Treviso (Serie A, 2007)
*  Lottomatica Roma (Serie A, 2007−2008)
*  CSKA Moscova (PBL, 2008−2009)
*  FC Barcelona (ACB, 2009−2014)
*  Petrol Olimpija (1. SKL, 2018)

## Palmarés 
### Colectivo 
* **Campión da Euroliga (1)**: 2010
* **Campión da Liga de Italia (1)**: 2005
* **Campión da Copa de Italia (1)**: 2007
* **Campión da Supercopa de Italia (1)**: 2005
* **Campión da VTB United League (1)**: 2008
* **Campión da Liga de Rusia (1)**: 2009
* **Campión da Liga de España (3)**: 2011, 2012, 2014
* **Campión da Copa de España (3)**: 2010, 2011, 2013
* **Campión da Supercopa de España (3)**: 2009, 2010, 2011
* **Campión da Liga de Eslovenia (1)**: 2018

### Individual 
* **Quinteto ideal da Euroliga (1)**: 2012
* **Segundo Quinteto ideal da Euroliga (2)**: 2009, 2010
* **MVP da Final da Liga de España (1)**: 2012
* **Quinteto ideal da Liga de España (2)**: 2010, 2012

## Notas 
## Véxase tamén 
### Ligazóns externas 
* Perfil en ACB
* Perfil en Euroliga
* Perfil en Proballers
* Perfil en Basketball Reference
Moema Libera Viezzer

**Moema Libera Viezzer**, nada en Caxias do Sul (Rio Grande do Sul) en 1938, é unha escritora, socióloga e activista feminista brasileira.

Traballou en proxectos educativos na rexión nordeste do Brasil. Estivo exiliada durante o réxime militar. Entre 1973 e 1974 traballou no Perú, Inglaterra e México. Trala proclamación da amnistía de 1977 volveu ao Brasil, e en 1980 fundou a Rede Mulher de Educação.

A súa obra principal é *Se Me Deixam Falar - Domitila* (1976), baseada na historia real da activista feminista e traballadora boliviana Domitila Barrios de Chungara. Coñecéraa en 1975, durante os actos do Ano Internacional da Muller en México.

En 2007 recibiu o Diploma Bertha Lutz do Senado brasileiro. Foi unha das 52 mulleres brasileiras incluídas na candidatura de 1000 mulleres ao Premio Nobel da Paz de 2005.

## Notas 
## Ligazóns externas 
* VIEZZER, Moema. Feminist Transformative Leadership: A learning experience with peasant and gatherer women in Brazil . Conferencia de Dame Nita Barrow, Toronto, 2001